**Licio Gelli**, nado en Pistoia o 21 de abril de 1919 e finado en Arezzo o 15 de decembro de 2015, foi un financeiro italiano, fundamentalmente coñecido como mestre venerable da loxa masónica secreta P2 e a súa participación no escándalo do Banco Ambrosiano.

Traxectoria
-----------

### Período fascista e a resistencia

Licio era fillo de Ettore Gelli, un rico terratenente orixinario de Montale, e de Maria Gori. Aos dezaoito anos Gelli partiu como voluntario para combater na Guerra civil española en axuda das tropas nacionais do xeneral Francisco Franco. En 1939 volveu a Italia, colaborou coa federación fascista de Pistoia, escribindo no seu semanario , *Ferruccio*, as súas experiencias na guerra e traballou para o Gruppo Universitario Fascista, aínda que só tiña estudos primarios. En xaneiro de 1940 publicou o seu primeiro libro, *Fuoco! Cronache legionarie della insurrezione antibolscevica di Spagna*. En xuño de 1942 como inspector do Partido Nacional Fascista, é o encargado da custodia ata Italia o tesouro do rei Pedro II de Iugoslavia, 60 toneladas de lingotes de ouro, 2 de moedas antigas, 6 millóns de dólares americanos e 2 millóns de libras esterlinas que o Servizio Informazioni Militare requisara, cano se restituíu o tesouro en 1947 faltaban 20 toneladas de lingotes que Gelli transferira á Arxentina

A partir do 8 de setembro de 1943 adheriuse á República de Saló, converténdose en oficial de enlace entre o goberno fascista e a Terceiro Reich. Contra o final da guerra Gelli entrou no movemento partisano, participando en xuño de 1944 na liberación de prisioneiros políticos do cárcere de Ville Sbertoli. Logo da liberación casou o 16 de decembro de 1944 con Wanda Vannacci, coa que tivo catro fillos.

### 1945-1980

Gelli estivo brevemente na cadea en 1945 e tras unha estadía na Arxentina volveu a Pistoia onde traballou como representante da Remington e nunha librería dedicándose tamén ao contrabando de tabaco. Entre 1948 e 1958, Gelli foi asistente parlamentario do deputado democristián Romolo Diecidue por Florencia-Pistoia. En 1956 Gelli convértese en director de Permaflex en Frosinone, e é durante a súa dirección que se fixo unha sólida base económica e logrou reforzar os seus contactos con políticos democristiáns .. Membro da masonería desde 1963 pasou logo á loxa "Hod" do mestre venerable Alberto Ascarelli, e promovido ao grao de "mestre", alí coñeceu ao Gran Mestre do Grande Oriente de Italia Giordano Gamberini, que o inscribiu na loxa secreta P2. En xuño de 1970, Lino Salvini, o novo Gran Mestre, delegou en Gelli a xestión da loxa P2, dándolle a facultade de iniciar a novos membros. Estivo implicado no Golpe Borghese, un golpe de estado fracasado previsto para decembro de 1970 e presuntamente tamén tivo relación coa Operación Glaudio, unha suposta estratexia de tensión en Italia baixo a cobertura da CIA e OTAN para contrarrestar a influencia comunista nos países de Europa Occidental.

### Desde 1981

En 1981 a raíz do escándalo do Banco Ambrosiano a policía realizou un rexistro na súa vila e descubriu as súas conexións coa P2 e atopou unha listaxe de 962 persoas, militares, empresarios e políticos, relacionados coa loxa clandestina. Formouse unha comisión parlamentaria de investigación, dirixida por Tina Anselmi que non atopou evidencia de ilegalidades pero en 1981 o parlamento italiano aprobou unha lei prohibindo as asociacións secretas en Italia e por causa do escándalo caeu o goberno de Arnaldo Forlani en xuño de 1981. Gelli durante o escándalo fuxiu a Suíza e foi arrestado o 13 de setembro de 1982 ao intentar retirar millóns de dólares en Xenebra pero logrou escapara da cadea establecéndose en América do Sur durante catro ano. Finalmente, Gelli entregouse en 1987 á xustiza suíza que o buscaba polo colapso do Banco Ambrosiano  e por conexión co atentado na estación de ferrocarril de Boloña de 1980, no que morreran 85 persoas.Sentenciado a dous meses de cadea en Suíza e un tribunal italiano en Florencia sentenciábao o 15 de setembro de 1987 a oito anos de cadea por financiar actividades terroristas de extrema dereita en Toscana na década de 1970, Gelli xa fora sentenciado *in absentia* a 14 mesese de condena en San Remo por exportar moeda ilegalmente. Extraditado a Italia en febreiro de 1988, en xullo de 1988 a xustiza italiana absolveuno de asociación subversiva pero condenouno por calumnias, empececendo a investigación do masacre de Boloña. En 1992 un tribunal sentenciouno a 18 anos e medio de cadea como culpable de fraude en relación á bancarrota do Banco Ambrosiano, sentenza que un tribunal de apelación reduciu a 12 anos. En abril de 1994 outro tribunal sentenciouno a 17 anos por divulgar segredos de estado e empecer a investigación pero finalmente reduciuse a súa sentenza e quedou en arresto domiciliario durante dous anos. En maio de 1998 Gille desapareceu mentres estaba en arresto na súa mansión de Arezzo e a policía detívoo novamente en Cannes.

Notas
-----

1. ↑  Dino P. Arrigo, *Fratelli d’Italia. Cronache, storie, riti e personaggi (per capire la Massoneria)*, Rubbettino, Messina, 1994, p. 52
2. ↑  Licio Gielli en Treccani.it
3. ↑  "Focus Storia intervista Licio Gelli, l'ex Venerabile Maestro della loggia massonica P2 - Focus.it - Approfondimenti". Arquivado dende o orixinal o 29 de xaneiro de 2009. Consultado o 03 de maio de 2014.
4. ↑  Indro Montanelli e Mario Cervi, *L'Italia del Novecento*, BUR, 2000, ISBN 88-17-86402-1, pp. 506 e ss..
5. ↑  Silj, Alessandro (1994) *Malpaese: criminalità, corruzione e politica nell'Italia della prima Repubblica, 1943-1994* Donzelli, p. 186
6. ↑  Guarino, Mario e Raugei, Fedora (2006) *Gli anni del disonore: dal 1965 il potere occulto di Licio Gelli e della Loggia P2 tra affari, scandali e stragi*. Dedalo, pp. 41 e ss.
7. ↑  Dino P. Arrigo, *Fratelli d’Italia. Cronache, storie, riti e personaggi (per capire la Massoneria)*, Rubbettino, Messina, 1994, p. 46
8. ↑  Dino P. Arrigo, *cit.*, pp. 46-47
9. ↑  Aldo A. Mola, *Storia della Massoneria italiana dalle origini ai nostri giorni*, Bompiani, 1992, p. 746
10. ↑  Melchionda, Achille (2010) *Piombo contro la giustizia: Mario Amato e i magistrati assassinati dai terroristi* Pendragon, p. 188
11. ↑  Daniele Ganser, *NATO's Secret Armies: Operation GLADIO and Terrorism in Western Europe* Frank Cass Publishers, 2004. ISBN 0-7146-8500-3
12. ↑  Gianni Flamini, *Il partito del golpe: Le strategie della tensione e del terrore dal primo centrosinistra organico al sequestro Moro*, Italo Bovolenta Editore (1981-84), IV vol.
13. ↑  René Monzat, *Enquêtes sur la droite extrême*, Le Monde-éditions, 1992
14. ↑  Arthur E. Rowse, *"Gladio: The Secret U.S. War to Subvert Italian Democracy"* in *Covert Action* #49, Summer of 1994. Arquivado 06 de xuño de 2014 en Wayback Machine.
15. 1 2  "Leader of Italian Scandal Arrested Trying to Get Cash in Swiss Bank," *Miami Herald*, 15 de setembro de 1982
16. ↑  "Scandal Figure Fled With Help of Warden". *Miami Herald*. 13 de agosto de ????.
17. ↑  "Ex-head of Secret Masonic Lodge, Licio Gelli, Surrenders to Judge", The Seattle Times, 21 de setembro de 1987
18. 1 2  "Italian Bank Scam Fugitive Surrenders in Switzerland", *Philadelphia Daily News*, 21 de setembro de 1987
19. ↑  "Gelli, Fugitive Italian Financier, Gives Himself Up in Switzerland," *The Philadelphia Inquirer*, 22 de setembro de 1987
20. ↑  "Swiss Court Jails Italian Financier", *The Washington Post*, 23 de decembro de 1987
21. 1 2  "Terrorism Conviction," *Newsday*, 16 de decembro de 1987
22. ↑  "Berlusconi gets speakers elected". *The Guardian*. 18 de marzo de 1994.
23. ↑  Agence France Press, ed. (10 de setembro de 1998). "Grandmaster of Italian P2 lodge arrested".

|  |  |
| --- | --- |
| Control de autoridades | 
* Wd: Q551521
* WorldCat
* VIAF: 223432460
* BNF: 123408976
* EBID: ID
* FAST: 121691
* GND: 119504510
* ICCU: CFIV106682
* IMDb: nm4144591
* ISNI: 0000000361006425
* LCCN: n83220106
* SUDOC: 032365306
* Treccani: licio-gelli

 |